Diari Oficial de la Generalitat Valenciana


Sumari del DOGV 3791, del 12-07-2000 (2000/5281)

Rotlle d'apel·lació número 942/1999. Cèdula de notificació.
-----------------------------------------------------------

### Dades del document

Número de DOGV
:   3791

Data del DOGV
:   12-07-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/5281


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 942/1999. Cèdula de notificació. [2000/S5281]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 942/1999, que prové del judici executiu número 272/1998, del Jutjat de Primera Instància número 3 de Sagunt, s'ha acordat notificar a l'apel·lat incomparegut en aquesta alçada que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Audiència Provincial de València
  
Secció Novena
  
Sentència número 323/2000-07-07
  
- Presidenta: María del Carmen Escrig Orenga.
  
- Magistrats
  
· Gonzalo Caruana Font de Mora
  
· María Antonia Gaitón Redondo
  
València, 19 d'abril de 2000
  
La Secció Novena de l'Audiència Provincial de València, sent-ne ponent Gonzalo Caruana Font de Mora, ha vist aquest rotlle d'apel·lació número 942/1999, que prové de les actuacions de judici executiu promogudes davant el Jutjat de Primera Instància número 3 de Sagunt, amb el número 272/1998, entre parts; d'una, com a demandant apel·lant, el senyor Fernando Capilla Lamana, representat per la procuradora dels tribunals senyora Polo López, i de l'altra com a demandant apel·lada, la Caixa Rural de València Societat representada pel procurador dels tribunals el senyor Badía Claramunt, i com a demandats apel·lats Novafruit, SL, el senyor Vicente Escobi Forner i el senyor José Salvador Peiró Pérez, sobre pòlissa en virtut del recurs d'apel·lació interposat pel demandat.
  
Decisió
  
Estimar el recurs d'apel·lació interposat contra la sentència del Jutjat de Primera Instància número 3 de Sagunt en les actuacions de judici executiu 272/1998, decretar la nul·litat d'actuacions processals i deixar sense efecte aquesta sentència i la declaració de rebel·lia de Fernando Capilla Lamana, i es retrotauran les actuacions en el moment d'ordenar-se la citació, requeriment de pagament i embargament de béns perquè es practique en legal forma en la persona de l'esmentat senyor Capilla, i es mantindrà la plena validesa de la resta d'actuacions practicades amb referència a la resta de demandats-executats.
  
No s'imposen les costes processals d'aquesta alçada.
  
Notificar aquesta resolució a les parts comparegudes, i quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
I perquè el que s'ha acordat es complisca i valga de notificació a l'apel·lat incomparegut en aquesta alçada Novafruit, SL, el senyor Vicente Escobi Forner i el senyor Salvador Peiró Pérez, amb la fixació prèvia d'aquest edicte en el tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.